21.3.2022 г.
BG
Официален вестник на Европейския съюз
C 126/3
Следователно, когато вид сухоземни животни, отглеждани за биологично производство на храни, се лекуват с ветеринарен лекарствен продукт, използван в съответствие с условията на разрешението за търговия за този вид, карентният срок, който се прилага при производството на произведени по биологичен метод храни от такова животно, е двойно по-дълъг от карентния срок, определен в кратката характеристика с разрешението за търговия на такъв ветеринарен лекарствен продукт за този вид сухоземни животни, отглеждани за производство на храни, и е най-малко 48 часа.
В конкретния случай, когато посоченият в кратката характеристика с разрешението за търговия на ветеринарен лекарствен продукт карентен срок за вид сухоземно животно, отглеждано за производство на храни, е нула дни, при биологичното производство той следва да бъде 48 часа.
От 28 януари 2022 г.
Регламент (ЕС) 2019/6 относно ветеринарните лекарствени продукти и за отмяна на Директива 2001/ 82/ЕО ще се прилага в съчетание със специфичните разпоредби на Регламент (ЕС) 2018/848 във връзка с биологичното производство и ситуацията ще остане същата като описаната по-горе.
Въпрос 3: Когато представител на сухоземни животни, отглеждани за биологично производство на храни, който принадлежи към определен вид, се лекува с ветеринарен лекарствен продукт, използван в случаи, които не са посочени в условията на разрешението за търговия за този вид, какъв карентен срок следва да се прилага между последното даване на синтезиран по химичен път алопатичен ветеринарен лекарствен продукт, включително антибиотик, при нормални условия на употреба и производството на произведени по биологичен метод храни от такова животно?
В случай че между 1 януари 2022 г. и 27 януари 2022 г. представител на сухоземни животни, отглеждани за биологично производство на храни, който принадлежи към определен вид, се лекува с ветеринарен лекарствен продукт, използван в случаи, които не са посочени в условията на разрешението за търговия за този вид, определеният карентен срок не може да бъде по-кратък от: — 14 дни за яйца, — 14 дни за мляко, — 56 дни за месо от птици и бозайници, включително мазнини и карантия, което съответства на изискването в член 11 от Директива 2001/82/ЕО този карентен срок да не бъде по-кратък от двукратната стойност на карентните срокове, определени за животинските видове, отглеждани за традиционно производство на храни.
От 28 януари 2022 г.
Регламент (ЕС) 2019/6 относно ветеринарните лекарствени продукти и за отмяна на Директива 2001/ 82/ЕО ще се прилага в съчетание със специфичните разпоредби на Регламент (ЕС) 2018/848 във връзка с биологичното производство.
В членове 113 и 115 от Регламент (ЕС) 2019/6 се определят съответно правилата, приложими за употребата на лекарствени продукти в случаи, които не са посочени в условията на разрешението за търговия, при видове сухоземни животни, отглеждани за производство на храни, и за карентния срок за лекарствени продукти, използвани не в съответствие с условията на разрешението за търговия с видове животни, отглеждани за производство на храни.
По-конкретно член 115 гласи, че: „освен ако в кратката характеристика на използвания лекарствен продукт не е посочен карентен срок за съответния вид животни, ветеринарният лекар определя карентен срок в съответствие със следните критерии: а) за бозайници и домашни птици и отглеждан в стопанства дивеч, отглеждани за производство на месо и карантия, карентният срок е не по-малко от: i)
най-дългия карентен срок, посочен в кратката характеристика на продукта за месо и карантия, умножен по 1,5;
ii) 28 дни, ако лекарственият продукт не е разрешен за животни, отглеждани за производство на храни; iii) един ден, ако лекарственият продукт има карентен срок от нула дни и се използва за таксономично семейство, различно от видовете животни, за които е предназначен продуктът, и за които има разрешение; б) за мляко от животни, чието мляко е предназначено за консумация от човека, карентният срок е не по-малко от: i)
най-дългия карентен срок за мляко, посочен в кратката характеристика на продукта, за който и да било вид животни, умножен по 1,5;